**Väikehanke „Ülesõidu tänava rekonstrueerimise omanikujärelevalve“ hanketeade**

Tapa Vallavalitsus kutsub Teie ettevõtet esitama pakkumust Tapa linnas Ülesõidu tänava rekonstrueerimise omanikujärelevalve (OJV) teenuse osutamiseks.

**1. Teenuse kirjeldus**

1.1. Omanikujärelevalve teenust tuleb osutada Ülesõidu tänava rekonstrueerimistöödel.

Ehitustööde aluseks on riigihange  viitenumbriga 206306 <https://riigihanked.riik.ee/rhr-web/#/procurement/5520440/general-info>. Töövõtuleping ehitajaga on sõlmitud, lepingu täitmise tähtaeg 05.11.2023.

1.2. Ehitustöödele rakendub garantiiaeg 5 aastat.

1.3. Teenust tuleb osutada vastavalt majandus- ja taristuministri 02.07.2015 määrusele nr 80 [„Omanikujärelevalve tegemise kord“.](https://www.riigiteataja.ee/akt/103072015027)

1.4. OJV teenuse osutamise perioodiks on tellija vastavasisulise tellimuskirja esitamisest kuni objekti ehitustööde vastuvõtuakti vormistamiseni.

**2. Nõuded pakkujale**

2.1. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt.

*Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja, kellel nimetatud asjaolu esineb*.

2.2. Pakkuja vastutav isik peab omama teedeinseneri 7. kutsetaseme kutsetunnistust all-erialal: teeehitus ja –korrashoid.

*Hankija kontrollib kutsetunnistuse olemasolu Kutsekoja registrist.*

2.3. Pakkuja peab olema hanke algamisele eelneva 36 kuu jooksul täitnud vähemalt ühe teede ehitus/remonditööde omanikujärelevalve lepingu, iga ehitus/remonditööde leping maksumusega vähemalt 200 000 eurot.

**3. Nõuded pakkumusele**

3.1. Pakkumuse maksumusena esitada ühe kuu maksumus.

3.2. Vastutava isiku(te) andmed.

3.3. Täidetud lepingute loetelu.

3.4. Maksumuse arvutamisel peab pakkuja tuginedes oma ametialasele professionaalsusele võtma arvesse kõik kulud, mis on vajalikud teenuse korrektseks osutamiseks.

**4. Pakkumuse esitamine ja tähtajad**

4.1. Pakkumus tuleb esitada e-posti aadressil vallavalitsus@tapa.ee.

4.2. Pakkumuse esitamise hilisem tähtaeg on **13. aprill kell 10:00.**

**5. Info ja teabevahetus**

5.1. Täiendavat informatsiooni ja selgitusi saab esitades kirjalikult küsimuse e-posti aadressil jaanus.annus@tapa.ee.

**6. Lepingu tingimused**

6.1. Akteerimine ja arvete esitamine toimub igakuiselt vastavalt pakkumuses esitatud kuu maksumusele.

6.2. Ehitustööde lõppemisel enne p 1.1 nimetatud tähtaega, tasutakse tegelikult osutatud teenuse eest vastavalt kuutasule.

6.3. Kui ehitustööd peatatakse (näit tehnoloogiline paus) ei toimu ka omanikujärelevalve teenuse osutamist ja tasu nimetatud perioodi eest ei maksta.

6.4. Kui teenust ei osutata tervet kuud, siis võetakse arvestuse aluseks päevahind. Päevahind arvutatakse ühe kuu maksumusest, selleks jagatakse kuu hind kokkuleppeliselt 22-ga.